
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53,   
www.zlatograd.bg;  e-mail:  ObA-zlatograd@zlatograd.bg

Изх.№ …………………………………………………….
ДО

ОБЩИНСКИ СЪВЕТ ЗЛАТОГРАД

СТАНОВИЩЕ
от Мирослав Митков Янчев – Кмет на Община Златоград

Относно: Заповед № АП-03-14-33/17.09.2026 г. на Областен управител на Област Смолян за връщане на Решение № И 731/31.08.2026 г.; Решение № И 733/31.08.2026 г.; Решение № И 734/31.08.2026 г., Решение № И 735/31.08.2026 г. и Решение № И 751/31.08.2026 г. приети от Общински съвет Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Със Заповед № АП-03-14-33/17.09.2026 г. Областният управител на Област Смолян връща за ново обсъждане:

· Решение № И 731/31.08.2026 г., в частта на което е дадено съгласие да се промени собствеността от публична в частна общинска собственост на 86 кв.м. от Поземлен имот с идентификатор 31111.32.237 по Кадастрална карта на гр. Златоград;
· Решение № И 733/ 31.08.2026г.; 
· Решение № И 734/31.08.2026 г., в т.2, т.3 и т.4; 
· Решение № И 735/31.08.2026г. и 
· Решение № И 751/31.08.2026г., 
като незаконосъобразни за ново обсъждане в 14-дневен срок от получаването им.
1. С Решение № И 731/31.08.2026 г., Общински съвет е разрешил промяна на собствеността от публична в частна общинска собственост на общински терен с обща площ 362 кв.м., от които 143 кв.м. са част от поземлен имот с идентификатор 31111.32.259 (Акт за публична общинска собственост №*****/**.**.2025 г.), 86 кв.м. са част от поземлен имот с идентификатор 31111.32.237 (Акт за частна общинска собственост № ****/**.**.2023г.) и 133 кв.м. са част от поземлен имот с идентификатор 31111.32.230 (Акт за публична общинска собственост № **** от **.**.2021 г.) по Кадастрална карта на гр.Златоград, представляващ терен за озеленяване и улична регулация по действащия ПУП на гр.Златоград, който естествено се приобщава към нов УПИ І-за хотел, кв.24 по ПУП на гр.Златоград, съгласно изготвено предложение за изменение на ПУП-ПРЗ.

След като Поземлен имот с идентификатор 31111.32.237 е актуван като частна общинска собственост, следва че същият е именно частна общинска собственост, а не публична общинска собственост, не би следвало да се иска промяна на собственост.
Поради горното смятам, че Решение № И 731/31.08.2026 г., в частта на което е дадено съгласие да се промени собствеността от публична в частна общинска собственост на 86 кв.м. от Поземлен имот с идентификатор 31111.32.237 по Кадастрална карта на гр.Златоград следва да се отмени.

2. С Решение № И 733/31.08.2026г., Общински съвет дава съгласие за промяна на собствеността от публична в частна общинска собственост на общински терен с обща площ 291 кв.м. в Поземлен имот с идентификатор 31111.34.857 по Кадастрална карта на гр. Златоград, предвидени за включване в УПИ І-Административна сграда, кв.77 по ПУП на гр. Златоград, а не на Поземлен имот с идентификатор 31111.33.490 по Кадастрална карта на гр. Златоград, в който имот е съсобственик „Р****** Е*** П******“ Е****. Тук е допусната явна фактическа грешка при изписване на имота. 
От съставения Акт за публична общинска собственост № ****/**.**.2026г., в преписката по приемане на Решение № И 733/31.08.2026г., е видно, че същият е съставен за 291/4146 ид.ч. от имот с идентификатор 31111.33.490, като в т.7 на същия „Съсобственици“ е посочено, че с Н.А. от 04.05.2026г. „Р**** Е** П********“ Е*** е собственик на 3855/4146 ид.ч. от същия имот. 
Съгласно нормата на чл.7, ал.1, т.2 от Закона за общинската собственост (ЗОС),  имотите и вещите – публична общинска собственост, не могат да се отчуждават и да се прехвърлят в собственост на трети лица. На следващо място, не може да съществува съсобственост в имот публична общинска собственост, предвид нормата на чл.7, ал.1 и ал.2 от ЗОС.

Воден от горното предлагам, Решение № И 733/31.08.2026г. на Общински съвет Златоград да се отмени.

3. С последващо Решение № И 734/31.08.2026г. на Общински съвет Златоград, предмет на т.2, т.3 и т.4, на които е продажба на част от ПИ с идентификатор 31111.33.490 по Кадастрална карта на гр. Златоград, тъй като същата не е обявена за частна, с предходно Решение № И 733/31.08.20026г., както и обстоятелството, че съсобственост в имот публична общинска собственост е недопустимо, Решение № И 734/31.08.2026г., в т.2, т.3 и т.4 също се явява прието в нарушение на чл.7, ал.2 от ЗОС.

Воден от горното предлагам, Решение № И 734/31.08.2026г. на Общински съвет Златоград, в т.2, т.3, и т.4 да се отмени.

4. С Решение № И 735/31.08.2026г., Общински съвет е дал съгласие за промяна на собствеността от публична в частна общинска собственост на общински терен с площ 58 кв.м., представляващ част от Поземлен имот с идентификатор 31111.34.154 по Кадастрална карта на гр.Златоград,
Към преписката по приемане на решението е приложен Акт за частна общинска собственост № ****/**.**.2024г., съставен за ПИ 31111.34.154.

След като за ПИ с идентификатор 31111.34.154 по Кадастрална карта на гр. Златоград е съставен Акт за частна общинска собственост № *****/**.**.2024 г., следва че същият е именно частна общинска собственост, а не публична общинска собственост и не би следвало да се иска промяна на собственост.

Поради горното предлагам Решение № И 735/31.08.2026 г. на Общински съвет Златоград да се отмени.

5. С Решение № И 751/31.08.2026 г. Общински съвет Златоград, по реда на чл. 12, ал. 1 от ЗОС, в т.1 е дал съгласие, помещение с площ 26,10 кв.м., находящо се на втори етаж, западно крило от двуетажна сграда с идентификатор 31111.34.814.1 по КК на гр. Златоград, застроена в УПИ ІІІ – детска ясла по ПУП на гр. Златоград, по акт за публична общинска собственост  № ***/**.**.2010 г., вписан в Служба по вписванията гр. Златоград с вх. рег. № ****/**.**.2010 г., том *-***, дело **, да се предостави, за безвъзмездно стопанисване и управление, на  Комплекс от социални услуги, гр. Златоград: „Дневен център за деца и младежи с увреждания“ и „Дневен център за пълнолетни лица с увреждания“.
Помещението, предмет на горецитираното решение, не е включено в публикувания проект на Годишната програма за управление и разпореждане с имотите - общинска собственост в Община Златоград през 2026 г., както и в приетата с Решение № 758/18.09.2026г. на Общински съвет Златоград, Годишната програма за управление и разпореждане с имоти - общинска собственост в Община Златоград през 2026 г. Нарушен е чл.8, ал.9 от ЗОС.
Съгласно чл.12, ал.1 от ЗОС, посочен като едно от правните основания на Решение № И 751/31.08.2026 г., имотите и вещите - общинска собственост, се предоставят безвъзмездно за управление на юридически лица и звена на общинска бюджетна издръжка. 
По преписката по приемане на решението липсват данни, че Комплекс от социални услуги представлява юридическо лице или звено на общинска бюджетна издръжка. 
Съгласно чл.18, ал.3, т.2 от Закона за социалните услуги, в зависимост от начина на управление социалните услуги могат да се предоставят като комплекс от различни социални услуги. От цитираната разпоредба следва, че комплексът от социални услуги няма правосубектност, а представлява начин на управление на социалните услуги, който обединява същите. 

Смятам, че изложените в Заповедта съображения са изцяло основателни и предлагам Решение № И 751/31.08.2026 г. да бъде отменено.
Услугите „Дневен център за деца и младежи с увреждания“ и „Дневен център за пълнолетни лица с увреждания“ са обединени в Комплекс от социални услуги, гр. Златоград и (КСУ) – гр. Златоград, разкрит със Заповед № 9/10.01.2022 г. на Кмета на Община Златоград. 

Услугите „Дневен център за деца и младежи с увреждания“ и „Дневен център за пълнолетни лица с увреждания“, функционират изцяло като делегирани от държавата дейности на територията на Община Златоград. Финансирането се осигурява директно от държавния бюджет по одобрени стандарти за поддръжка на един потребител. Община Златоград е орган, който управлява КСУ, като доставчик на социални услуги. 

„Дневен център за деца и младежи с увреждания“ и „Дневен център за пълнолетни лица с увреждания“, стопанисват и управляват част от двуетажна сграда с идентификатор 31111.34.814.1 по КК на гр. Златоград, застроена в УПИ ІІІ – детска ясла, кв. 130 по ПУП на гр. Златоград, по акт за публична общинска собственост  № ***/**.**.2010 г., вписан в Служба по вписванията гр. Златоград с вх. рег. № ***/**.**.2010 г., том *-***, дело **, с обща площ 301,50 кв. м.
Помещение с площ 26,10 кв.м., находящо се на втори етаж, западно крило от двуетажна сграда с идентификатор 31111.34.814.1 по КК на гр. Златоград, застроена в УПИ ІІІ – детска ясла, кв.130 по ПУП на гр. Златоград е необходимо за разширяване на съществуващата материална база, предоставена на двата центъра. Помещението ще се обособи и оборудва, като рехабилитационна зала.

Имайки предвид местонахождението на помещението, както и статута на цялата сграда – публична общинска собственост, предназначена за трайно задоволяване на обществени потребности от местно значение, с цел ефикасното стопанисване и целесъобразно използване на имота, мотивирана Докладна записка с вх. № 21-00-145 от 01.07.2026г. от Директора на Комплекс за  социални услуги (КСУ) гр. Златоград, помещението може да бъде предоставено, за безвъзмездно стопанисване и управление на „Дневен център за деца и младежи с увреждания“ и  „Дневен център за пълнолетни лица с увреждания“, гр. Златоград.

С оглед горното предлагам и два нови проекта на решение, проект на решение за допълване на Годишната програма за управление и разпореждане с имоти - общинска собственост в Община Златоград през 2026 г. и проект на решение за  предоставяне за безвъзмездно стопанисване и управление на  „Дневен център за деца и младежи с увреждания“ и „Дневен център за пълнолетни лица с увреждания“, гр. Златоград - делегирани от държавата дейности на територията на Община Златоград.
Предлагам за обсъждане и приемане на следните проекти за решение:
1. Р Е Ш Е Н И Е

Във връзка със Заповед № АП-03-14-33/17.09.2026 г. Областният управител на Област Смолян, становище с вх.№…………………. на Кмета на Община Златоград и на основание чл.45, ал.9 от ЗМСМА, Общински съвет Златоград
РЕШИ:

Отменя свое Решение № И 731/31.08.2026 г., в частта на което е дадено съгласие да се промени собствеността от публична в частна общинска собственост на 86 кв.м. от Поземлен имот с идентификатор 31111.32.237 по Кадастрална карта на град Златоград. 

 2. Р Е Ш Е Н И Е

Във връзка със Заповед № АП-03-14-33/17.09.2026 г. Областният управител на Област Смолян, становище с вх.№…………………. на Кмета на Община Златоград и на основание чл.45, ал.9 от ЗМСМА, Общински съвет Златоград

РЕШИ:

Отменя свое Решение № И 733/31.08.2026 г.
 3. Р Е Ш Е Н И Е

Във връзка със Заповед № АП-03-14-33/17.09.2026 г. Областният управител на Област Смолян, становище с вх.№…………………. на Кмета на Община Златоград и на основание чл.45, ал.9 от ЗМСМА, Общински съвет Златоград

РЕШИ:

Отменя свое Решение № И 734/31.08.2026 г., в т.2, т.3 и т.4.
4. Р Е Ш Е Н И Е

Във връзка със Заповед № АП-03-14-33/17.09.2026 г. Областният управител на Област Смолян, становище с вх.№…………………. на Кмета на Община Златоград и на основание чл.45, ал.9 от ЗМСМА, Общински съвет Златоград

РЕШИ:

Отменя свое Решение № И 735/31.08.2026 г.

5. Р Е Ш Е Н И Е

Във връзка със Заповед № АП-03-14-33/17.09.2026 г. Областният управител на Област Смолян, становище с вх.№…………………. на Кмета на Община Златоград и на основание чл.45, ал.9 от ЗМСМА, Общински съвет Златоград

РЕШИ:

Отменя свое Решение № И 751/31.08.2026 г.
6. Р Е Ш Е Н И Е

На основание чл. 21, ал. 1, т. 12 от ЗМСМА и чл. 8, ал. 9 от Закона за общинската собственост, Общински съвет Златоград
                                                                    РЕШИ:


Допълва  Годишната програма за управление и разпореждане с имоти - общинска собственост в Община Златоград през 2026 г., приета с Решение № 758 от 18.09.2026г. на Общински съвет Златоград, Раздел  II „Имоти, които Община Златоград има намерение да предостави под наем”, подраздел 2.5 „Имоти, които Община Златоград има намерение да предостави за безвъзмездно управление през 2026г.“ с нова точка: 

„1. Помещение с площ 26,10 кв.м., находящо се на втори етаж, западно крило от двуетажна сграда с идентификатор 31111.34.814.1 по КК на гр. Златоград, застроена в УПИ ІІІ – детска ясла, кв. 130 по ПУП на гр. Златоград”


7. Р Е Ш Е Н И Е

На основание чл. 21, ал. 1, т. 8 от Закона за местното самоуправление и местната администрация и  чл. 12, ал. 1 от Закона за общинската собственост,                 Общински съвет Златоград                                                       
РЕШИ:

Дава съгласие, помещение с площ 26,10 кв.м., находящо се на втори етаж, западно крило от двуетажна сграда с идентификатор 31111.34.814.1 по КК на гр. Златоград, застроена в УПИ ІІІ – детска ясла, кв. 130 по ПУП на гр. Златоград, по акт за публична общинска собственост  № ***/**.**.2010 г., вписан в Служба по вписванията гр. Златоград с вх. рег. № ***/**.**.2010 г., том *-***, дело **, да се предостави за безвъзмездно стопанисване и управление на „Дневен център за деца и младежи с увреждания“ и „Дневен център за пълнолетни лица с увреждания“, гр. Златоград - делегирани от държавата дейности на територията на Община Златоград.

Приложение: Акт за публична общинска собственост № ***/**.**.2010г.; Регистър на социалните институции и социалните услуги в община Златоград, извадка от „Бюджет 2025“, вкл. дейност „Дневни центрове за лица с увреждания“.

С уважение,

МИРОСЛАВ ЯНЧЕВ

Кмет на Община Златоград

Изготвили:

НА/ОД
Съгласувал:

ЗЦ
                         В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

